wickkiey/tamil-wikipedia-markdown huggingface dataset:
# ஆதுர சாலை

சோழர்களுடைய கல்வெட்டுக்களில் அவர்களுடைய ஆட்சியில் ஏற்படுத்தப்பட்ட **ஆதுர சாலை** பற்றிய குறிப்புகள் காணப்படுகின்றன.  

## பொருள்
‘ஆதுலன்‘ என்ற சொல் நோயாளி, வறியோன், யாசகன் ஆகியோரைக் குறிக்கும். ஆதுர சாலைகளில் மருத்துவர்கள் இருந்தனர். அவர்கள் நோயுற்றவர்களுக்கு மருத்துவம் செய்தார்கள்.  

## அறக்கொடை
மருத்துவர்களுக்கும், ஆதுர சாலைகளுக்கும் நிலமானது அறக்கொடையாகத்தரப்பட்டது. ‘மருத்துவக்குடி‘, ‘மருத்துவப்பேறு‘, ‘வைத்திய பாகம்‘ ‘மருத்துவப்பாடி‘, ‘விஷஹர போகம்‘ என்பன கல்வெட்டுக்களில் வந்துள்ளன. சான்றாக, “வைத்திய பாகம்‘ ஒன்றும், நிலமும், வைத்திய போகமும்“  
என்பதைக் கொள்ளலாம். எனவே, ஆதுர சாலைகள் நடத்துவதற்கும், ஊதியமாகவும், நிலமானது வழங்கப்பட்டதை அறியலாம்.  

## உதய மார்த்தாண்ட பிரமராயன்
உதய மார்த்தாண்ட பிரமராயன் சிறப்புகளில் ஒன்றாக இவர் ஆதுர சாலையை ஏற்படுத்தியவர் என்பதாகும்.
# சரபேந்திர பூபாலக் குறவஞ்சி

**சரபேந்திர பூபாலக் குறவஞ்சி**, தஞ்சாவூரை ஆட்சி செய்த இரண்டாம் சரபோஜியைத் தலைவனாகக் கொண்டு எழுதப்பட்ட நூல் ஆகும். குறவஞ்சி என்பது பிற்காலத்தில் எழுந்த பல்வேறு வகைப்பட்ட பிரபந்தங்களில் ஒன்றாகும்.  

## இயற்றியவர்
இதனை இயற்றியவர் கொட்டையூர் சிவக்கொழுந்து தேசிகர் என்னும் பெரும் புலவர் ஆவார். இவர் தஞ்சாவூரை ஆட்சி செய்த இரண்டாம் சரபோஜி மன்னரின் அரசவைப் புலவராக விளங்கியவர்.  

## பாட்டுடைத்தலைவன்
சரபோஜி மன்னரைப் பாட்டுடைத்தலைவனாகக் கொண்ட இந்நூல், கற்போர் இலக்கியச் சுவை பெறும் வகையில் அமைந்துள்ளது.  

## அமைப்பு
இடையிடையே விருத்தம், அகவல், வெண்பா முதலிய செய்யுட்களையும், வசனத்தையும் கொண்டு கீர்த்தன வடிவில் இந்நூல் அமைந்துள்ளது. எளிய நடையில் அமைந்த இந்நாடகம் தஞ்சைப் பெரிய கோயிலில் நடைபெற்ற திருவிழாக் காலங்களில் ஆடப்பெற்று வந்ததால், இஃது ”அஷ்டக்கொடிக் குறவஞ்சி” என்றும் அழைக்கப்படுகிறது.  

நூலின் முதற் பகுதியில் சிறப்புப் பாயிரம், காப்புச் செய்யுள், கட்டியக்காரன் வருகை, கணபதி வருகை ஆகியன இடம்பெறுகின்றன.  

பின்னர், பாட்டுடைத் தலைவராகிய சரபேந்திரர் உலா வருகின்றார். அவ்வுலாவைப் பந்து விளையாடிக் கொண்டிருந்த மதனவல்லி என்ற பெண் பார்க்கிறாள். தலைவர் மேல் காதல் கொள்கிறாள். உலா மதனவல்லியைக் கடந்து செல்கின்றது. மதனவல்லி காதல் துன்பத்தால் வருந்துகின்றாள். தன் காதலைத் தெரிவித்துத் தலைவனிடம் தோழியைத் தூது அனுப்புகின்றாள். அப்போது குறத்தி வருகின்றாள். குறத்தியை அழைத்துத் தலைவி குறி கேட்கின்றாள். அப்போது குறத்தியைத் தேடி அவள் கணவன் ஆகிய சிங்கன் என்பவன் வருகின்றான். அவன் குறத்தியைக் காணாது வருந்துகின்றான். இறுதியில் குறத்தியைத் தேடிக் கண்டுபிடிக்கின்றான். மகிழ்ச்சி அடைகின்றான். இறுதியில் மங்களம் என்ற பகுதி இடம்பெறுகின்றது.  

## சிறப்பு
குறவஞ்சி இலக்கியங்களுள் குற்றாலக் குறவஞ்சிக்கு அடுத்தபடியாகக் கருதப்படுகிறது சரபேந்திர பூபாலக் குறவஞ்சி ஆகும். இது நாடகத் தமிழ் வகையைச் சேர்ந்தது என்பதால், அவ்வச்சாதியார், இடம் முதலியவற்றிற்கு ஏற்பப் பேசும் முறையில் சில சொற்களும், சொற்றொடர்களும் மரூஉ மொழிகளாகவும், கொச்சை மொழிகளாகவும், காணப்படுகின்றன. வதைக்குது, உதைக்குது, இருக்குது, பதறுதடி, கட்டலையோ, குத்தலையோ, வருகுது, நாலுகால், நாப்புக்காட்டி, பெருகுது, கேளடையே, தேடலை என்பன அவற்றுள் சிலவாகும்.
# சரணடைதல் (படைத்துறை)



படைத்துறைச் சொற் பயன்பாட்டில் **சரணடைதல்** என்பது, பிரதேசத்தின் மீதான கட்டுப்பாடு, போர்வீரர், அரண்கள், கப்பல்கள், ஆயுதங்கள் என்பவற்றை இன்னொரு படையினரிடம் துறந்து விடுவதைக் குறிக்கும். சரணடைதல் போர் எதுவும் இடம்பெறாமலேயே அமைதியாக நடைபெறலாம். அல்லது, போரில் ஒரு பகுதி தோல்வி அடைவதன் மூலம் ஏற்படலாம். இறைமை உள்ள நாடு ஒன்று போர் ஒன்றில் தோல்வியுற்ற பின்னர் அமைதி ஒப்பந்தம் ஒன்றில் அல்லது சரணடைதல் ஒப்பந்தம் ஒன்றில் கைச்சாத்து இடுவதன் மூலம் சரணடைவது வழக்கம். போர்க்களத்தில் தனிப்பட்ட வீரர்கள் அல்லது படைத் தலைமையின் கட்டளைப்படி மொத்தமாகச் சரணடையும் போது அவர்கள் போர்க் கைதிகள் ஆகிறார்கள்.  

## வரலாறு
ஒரு வெள்ளைக் கொடி அல்லது கைக்குட்டை சரணடைவதற்கான விருப்பத்தைக் காட்டும் சைகையாகப் பொதுவாக எடுத்துக்கொள்ளப்படுகிறது. ஆனாலும், அனைத்துலகச் சட்டங்களின்படி இது தீர்வுப் பேச்சுக்களுக்கான விருப்பத்தை வெளிப்படுத்தும் ஒரு சமிக்ஞையையே குறிக்கும். இதன் விளைவு முறையான சரணடைதலாக இருக்கலாம் அல்லது இல்லாமல் போகலாம். வழமையாக சரணடைதல் ஆயுதங்களைக் கையளிப்பதை உள்ளடக்கியது. முற்கால ஐரோப்பியப் போர்களில், சரணடையும் படைகளின் கட்டளை அதிகாரி தனது வாளை வெற்றி பெற்ற கட்டளை அதிகாரியிடம் கையளிப்பார். தனிப் போர்வீரர்கள் ஆயுதங்களைக் கீழே போட்டுவிட்டுக் கைகள் இரண்டையும் தலைக்கு மேல் உயர்த்துவதன் மூலம் சரணடையலாம். சரணடையும் தாங்கிக் கட்டளை அதிகாரி தாங்கியின் சுடு குழல்களை எதிர்த் தரப்பினரை நோக்காமல் திருப்பிவிட வேண்டும். சரணடைதலுக்கான சைகையாக கொடிகளும் சின்னங்களும் இறக்கப்படும் அல்லது சுருட்டப்படும். கப்பலின் கம்பத்தில் வெள்ளைக் கொடி ஏற்றுவது சரணடைதலுக்கான அடையாளம் ஆகும்.  

இது தரப்பும் ஏற்றுக்கொண்டால் சரணடைதல், நிபந்தனைகளுடன் கூடியதாக இருக்கக்கூடும். இதன்படி, வெற்றி பெற்ற தரப்பு சில வாக்குறுதிகளை அளித்த பின்னரே மற்றத்தரப்பு சரணடைய ஒப்புக்கொள்ளும். அல்லது சரணடைதல் நிபந்தனையற்றதாக இருக்கலாம். இவ்வகைச் சரணடைதலில், வெற்றி பெற்ற தரப்பினர், போர்ச் சட்டங்களும் வழக்கங்களும் வழங்கக் கூடியவை தவிர்ந்த வேறெந்த வாக்குறுதிகளையும் வழங்க மாட்டார்கள். இது தொடர்பான பெரும்பாலான சட்டங்களும் வழக்கங்களும், 1907 ஹேக் ஒப்பந்தம், செனீவா ஒப்பந்தங்கள் ஆகியவற்றில் உள்ளவை ஆகும். சரணடையும் தரப்பு போரைத் தொடர்ந்து நடத்தக்கூடிய ஆற்றலை இழந்துவிட்டால் நிபந்தனையற்ற சரணடைதலே இடம்பெறக்கூடும்.  

## போலிச் சரணடைதல்
போர்ச் சூழல் ஒன்றில் போலிச் சரணடைதல் ஒரு வகை நம்பிக்கை மோசடி ஆகும். செனீவா ஒப்பந்தத்தின் நடபடி 1 இன்படி இது ஒரு போர்க் குற்றம் ஆகும். எதிரியைப் பாதுகாப்பு நிலைகளில் இருந்து வெளிவரச் செய்து அவர்களைத் தாக்குவதே போலிச் சரணடைதலின் பொதுவான நோக்கம். எனினும், முற்றுகை போன்ற பெரிய நடவடிக்கைகளில் இதைப் பயன்படுத்தக்கூடும். போலிச் சரணடைதல் தொடர்பான விபரிப்புக்களை உலக வரலாற்றில் அடிக்கடி காண முடியும். ஐரிஷ் விடுதலைப் போரின்போது கில்மிச்சேலில் பிரித்தானியப் படைகள் நிகழ்த்தியதாகச் சொல்லப்படும் போலிச் சரணடைதல் ஒரு எடுத்துக்காட்டு.
# புன்னாடு


சங்க இலக்கியங்கள் கூறும் **புன்னாடு** கபினி ஆற்றங்கரையின் தெற்கிலும் (எருமை நன்னாட்டிற்கு தெற்கிலும்), கொள்ளேகளம் பகுதிக்கு மேற்கிலும், கொடகு மலைகளுக்கு தென்கிழக்கிலும் அமைந்திருந்தது. சங்ககாலத்திலிருந்து கி.பி 5 ஆம் நூற்றாண்டு வரை புன்னாடு கொங்கின் ஒரு பகுதியாக இருந்துவந்தது. பின்னர் புன்னாட்டு அரசனுக்கு ஆண் வாரிசு இல்லாமல், இளவரசியை கங்க மன்னனுக்கு மணமுடித்து கொடுத்ததோடு , புன்னாடு கங்கவாடியொடு இணைக்கப்பட்டு புன்னாட்டின் வரலாறு முடிவடைந்தது. பின்னர் 16ஆம் நூற்றாண்டில் உம்மத்தூர் உடையார்கள் சத்தியமங்கலம், பவானி, ஈரோட்டை ஆண்டபோது , தெற்காணாம்பி / தெற்காணாம்பை நாடு என்ற புன்னாட்டின் பெரும்பகுதி , மீண்டும் கொங்கதேசத்தொடு இணைக்கப்பட்டு , அதன்பின் மீண்டும் பிரிக்கப்பட்டது.  

## சங்ககாலப் போர்
சங்ககாலத்தில் நன்னன் என்பவன் இப்புன்னாட்டின் மீது போர் தொடுத்தான். தேர்ப்படையுடன் வந்த பொலம்பூண் நன்னன் இதனைத் தனதாக்கிக்கொண்டான். நன்னனின் படைத்தலைவன் மிஞிலி. இவன் ‘இகல் அடு கற்பு’க் கலையில் வல்லவன். புன்னாட்டு அரசனை “அஞ்சவேண்டாம்” என்று கூறிக்கொண்டு ஆய் எயினன் என்பவன் மிஞிலியைத் தாக்கினான். ஆனால் ஆய் எயினன் போரில் மாண்டான்.
# பேங் பேங்!



**பேங் பேங்** 2014ஆம் ஆண்டு திரைக்கு வந்த இந்திய நாட்டு ஹிந்தி அதிரடித் திரைப்படம் ஆகும். இந்தத் திரைப்படத்தை சித்தார்த் ஆனந்த் இயக்கியுள்ளார். கிருத்திக் ரோஷன், கத்ரீனா கைஃப், டேனி டென்சோங்பா,  
ஜாவேத் ஜாப்ரி, ஜிம்மி ஷெர்கில், பவன் மல்ஹோத்ரா உள்ளிட்ட பலர் நடித்துள்ளார்கள். இந்த திரைப்படத்தை பாக்ஸ் ஸ்டார் ஸ்டுடியோஸ் தயாரித்து மற்றும் வினியோகம் செய்கின்றது.  

இது ஹாலிவுட் திரைப்படமான நைட் அண்ட் டே (Knight and Day) என்ற திரைப்படத்தின் மறுதயாரிப்பாகும். இந்த திரைப்படம் 2 அக்டோபர், 2014ஆம் ஆண்டு இந்தியாவில் தமிழ், ஹிந்தி மற்றும் தெலுங்கு மொழிகளில் வெளியாகியது.
# கூட்டு நிதிநல்கை

**கூட்டு நிதிநல்கை** அல்லது **திரள்நிதி திரட்டல்** (*crowdfunding*) என்பது பலர் ஒன்றாக ஒரு குறிப்பிட்ட நோக்கத்துக்காக நிதிப் பங்களிப்புச் செய்து நிதியளிப்பது ஆகும். பரந்துபட்ட பலர் இணையம் ஊடாக ஒருங்கிணைந்து நிதிநல்கை செய்வதை இது சிறப்பாகக் குறிக்கிறது. தன்னார்வத் திட்டங்கள், வணிகங்கள், கலைப்படைப்புக்கள், ஆபத்துதவிகள் போன்ற பல்வேறு செயற்பாடுகள் கூட்டு நிதிநல்கை மூலம் நிதியளிக்கப்படுகின்றன.  

## வரலாறு
WordSpy.com எனும் தளத்தின் படி, ஆங்கிலத்தில் crowdfunding என்பதை முதன் முதலாக, மைக்கேல் சுலைவன் என்பவரின் முன்னெடுப்பான **ஃபண்டவ்லாக்** ஆகத்து 2006 இல் பயன்படுத்தப்பட்டுள்ளது.  

## வகைகள்
1. பங்கு சார்ந்த கூட்டு முதலீடு/நிதி திரட்டல்
1. பரிசு சார்ந்த கூட்டு முதலீடு/நிதி திரட்டல்

## மக்களின் பங்களிப்பு
## இந்தியாவில் கூட்டுப்பங்கு முதலீடு
கன்னட திரைப்படமான லூசியா கூட்டுப்பங்கு முதலீட்டில் எடுக்கப்பட்டது.
# கார்ல் அர்பன்



**கார்ல் அர்பன்** (*Karl Urban*) (பிறப்பு: 7 ஜூன் 1972) ஒரு நியூசிலாந்து நாட்டு நடிகர் ஆவார். இவர் த லார்டு ஆப் த ரிங்ஸ்: த ரிடர்ன் ஆப் த கிங், தூம், ஸ்டார் ட்ரெக், ட்ரேட், ரிட்டிக் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# பவுல் பெட்டனி



**பவுல் பெட்டனி** (*Paul Bettany*, பிறப்பு: 27 மே 1971) ஒரு இங்கிலாந் நாட்டு நடிகர் ஆவார். இவர் லேகியன், ப்ளூட், டிரான்சன்டன்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் அயன் மேன் 1 (2008), அயன் மேன் 2 (2010), தி அவேஞ்சர்ஸ் (2012), அயன் மேன் 3 (2013), அவெஞ்சர்ஸ்: ஏஜ் ஆஃப் அல்ட்ரான் (2015) , கேப்டன் அமெரிக்கா: சிவில் வார் (2016) , அவென்ஜ்ர்ஸ் : இன்பினிட்டி வார் (2018) போன்ற திரைப்படங்களில் மாவல் திரைப் பிரபஞ்சம் கதாபாத்திரமான விஷன் என்ற சூப்பர் ஹீரோ கதாபாத்திரத்தில் நடித்துள்ளார்.
# ஜோசப் ஹென்றி


) உள்ள அறிவிக்கைப் பலகை.]]  
**ஜோசஃப் ஹென்றி** (*Joseph Henry*, திசம்பர் 17, 1797&nbsp;– மே 13, 1878) இசுமித்சோனியன் கழகத்தின் முதல் செயலாளராகவும் இந்நிறுவனத்திற்கு முன்னோடியாக இருந்த *அறிவியல் ஊக்குவிற்பிற்கான தேசியக் கழகத்தின்* நிறுவன உறுப்பினராகவும் பணியாற்றிய அமெரிக்க அறிவியலாளர் ஆவார். தமது வாழ்நாளில் மிகவும் மதிக்கப்பட்டவராக விளங்கினார். மின்காந்தங்களை உருவாக்குகையில் மின்காந்தவியல் நிகழ்வான தன்-தூண்டத்தை கண்டறிந்தார். தவிரவும் மைக்கேல் பரடே(1791-1867) கண்டறிந்த பரிமாற்றத் தூண்டலை தானும் தன்னிச்சையாக கண்டறிந்தவர்; இருப்பினும் பரடேதான் தனது ஆய்வை முதலில் வெளியிட்டவர். ஹென்றி மின்காந்தத்தை நடைமுறைக்கேற்ற கருவியாக உருவாக்கினார். மின்சார வாயிற்மணிக்கு (குறிப்பாக மின் கம்பி வழியாக சற்றுத்தொலைவில் இருக்கும் மணியை ஒலிக்கச் செய்தல்,1831) முன்னோடியானதொரு கருவியை உருவாக்கினார். மின்சார உணாத்தியின் முன்னோடியையும் (1835) வடிவமைத்தார். தூண்டத்திற்கான அனைத்துலக அலகான என்றி இவர் பெயரிலேயே வழங்கப்படுகிறது. இவர் உருவாக்கிய மின்காந்த உணாத்திகளே சாமுவேல் மோர்சும், (1791-1872) சேர் சார்லசு வீட்சுடோனும் (1802-1875) தனித்தனியே கண்டறிந்த நடைமுறை மின்சாரத் தந்திக்கு அடித்தளமாயிற்று.  

## மேற்சான்றுகள்
# ஆலிவர் ஹெவிசைடு



**ஆலிவர் ஹெவிசைடு** (*Oliver Heaviside*,FRS)அயனி மண்டலத்தின் ஒருபகுதி இவரது பெயரையும் தாங்கியவண்ணம் எவிசைடு-கென்னலி அடுக்கு எனப் பெயரிடப்பட்டுள்ளது. இவரது குணப்போக்கு மிகவும் கிறுக்குத்தனமாக இருந்தது.  
## வாழ்க்கைச் சுருக்கம்
எவிசைடு இலண்டனிலுள்ள கேம்டென் டவுனில் பிறந்தவர். இவரது தந்தை திறன்மிக்க மரச் செதுக்குநர். இவரது அம்மான் சார்லசு வீட்சுடோன் (1802-1875) தந்தியை கண்டுபிடித்தவர்களில் ஒருவர். சிறுவயதில் செங்காய்ச்சலால் பாதிக்கப்பட்டதால் எவிசைடுக்கு, குறிப்பாக பிந்தைய நாட்களில், கேள்விக் குறைபாடு இருந்தது. எவிசைடு கேம்டென் அவுசு பள்ளியில் 16 அகவை வரை படித்தார். பின்னர் 18 வரை வீட்டிலேயே தமது கல்வியைத் தொடர்ந்தார். தந்திச் செயலராக வேலை கிடைத்து சில காலம் டென்மார்க்கில் பணிபுரிந்தார். 1871இல் இங்கிலாந்திற்கும் டென்மார்கிற்கும் இடையேயான தந்தி வடத்தில் இருந்த குறைபாட்டைக் கண்டறிந்தார். 1873இல் மக்சுவெல்லின் *மின்சாரம்,காந்தவியல் குறித்த ஆய்வுக் கட்டுரை* என்ற நூலின் முதற்பதிப்பை வாங்கினார். இந்த நூல் எவிசைடுக்கு மிகுந்த பாதிப்பை ஏற்படுத்தியது; இதனடிப்படையில் பல கணித கருத்துருக்களை உருவாக்கினார். இச்சமயம் அவர் நியூ காசிலில் வாழ்ந்து வந்தார். 1875இல் இலண்டன் திரும்பிய எவிசைடு தமது பல கண்டுபிடிப்புகளை நூலாக எழுதினார். ஆனால் இவரது படைப்புக்களை எவரும் அச்சிட முன்வரவில்லை; இவரது ஆக்கங்கள் புரிந்துகொள்ளக் கடினமாக இருந்தன. மாறுதிசை மின்னோட்டம் பயன்பாட்டிற்கு வருவதற்கு 15 ஆண்டுகள் முன்னமேயே அதனைப் பகுப்பாய்வு செய்துள்ளார்.  

தமது பெற்றோருடன் பைங்டன் சென்ற எவிசைடு அவர்களது மறைவிற்குப் பிறகு நியூடன் அப்பாட்டிலும் பின்னர் டோர்கேயில் 1908இல் தம் மரணம் வரையும் வாழ்ந்திருந்தார். கடைசிவரை இவர் திருமணம் புரியாதிருந்தார்.  

## மேற்சான்றுகள்
# தமிழ் வரலாறு (நூல்)


**தமிழ் வரலாறு** என்பது, தமிழ் மொழியின் வரலாறு குறித்து எழுதப்பட்ட நூல் ஆகும். ஞா. தேவநேயப் பாவாணர் எழுதிய இந்நூல் 1967ம் ஆண்டு வெளிவந்தது. தமிழ் மொழி மீது பற்றுக்கொண்டவரும் நீண்ட காலம் தமிழ் ஆய்வுகளில் ஈடுபட்டவருமான நூலாசிரியர், அம்மொழியின் மேன்மை குறித்து இந்நூலில் விளக்குகிறார். தமிழ் இலக்கியத்தின் வரலாறும், தமிழ் பற்றிய பொதுவான செய்திகளுமே தமிழின் வரலாறாகச் சொல்லப்பட்ட ஒரு காலத்தில், தமிழின் வரலாற்றை மொழியியல் அடிப்படையில் ஆராய்ந்து எழுதிய முதல் நூல் இதுவாகும்.  

## நோக்கம்
தொன்மை வாய்ந்த தமிழ் மொழியின் பெருமையை மறந்து பிற்காலத்தில் சமசுக்கிருத மொழிக்கு முதன்மை கொடுத்துத் தமிழரே தம்மைத் தாழ்த்திக் கொண்டதாக நூலாசிரியர் கருதுகிறார். இந்தியா விடுதலை பெற்ற பின்னர், ஆரிய மொழிகளுக்கு உயர்வு கற்பித்துத் தமிழுக்கு எதிரான கருத்துக்கள் தொடர்ந்து பரப்பப்பட்டு வருவதாகவும், தமிழைக் காக்கவேண்டிய பல்கலைக்கழகத் தமிழ்ப் பேராசிரியர்கள் பலரும்கூட அதை மறந்து செயற்படுவதாகவும் குறைகூறும் அவர், இந்நிலையில் தமிழின் உண்மையான வரலாறு வெளிவருவது இன்றியமையாதது என்று எண்ணினார்.  

ஆங்கிலம் கற்ற தமிழ் அறிஞரும், பெரும்பாலான அரசியல் கட்சிகளும் தாய்மொழி உணர்ச்சி இல்லாது இருப்பதைச் சுட்டிக்காட்டிய நூலாசிரியர், தமிழ்ப் பண்பாட்டைத் தாங்கி நிற்க வேண்டிய உயர்நிலைப் பள்ளித் தமிழ் ஆசிரியர்களுக்கும், புதிய தலைமுறை மாணவர்களுக்கும், பட்டம் பெற்ற பல்கலைக்கழக ஆராய்ச்சி இளைஞர்களுக்கும் இந்நூல் பயன்படவேண்டும் என விரும்புகிறார்.
# தீநுண்ம எதிர்ப்பி

இன்டெர்ஃபெரான்-ஆல்ஃபாவின் மூலக்கூற்று வடிவம்]]  

**தீநுண்ம எதிர்ப்பிகள்** (அ) **இன்டெர்ஃபெரான்கள்** (interferons; IFNs) என்பவை தீ நுண்மங்கள், பாக்டீரியா, ஒட்டுண்ணிகள் அல்லது கட்டி (உயிரியல்) உயிரணுக்கள் போன்ற நோய்க்காரணிகளுக்கெதிராக ஓம்புயிரினால் உருவாக்கப்பட்டு வெளியிடப்படும் புரதங்களாகும். எடுத்துக்காட்டாக, தீநுண்மம் தாக்கப்பட்ட உயிரணு இன்டெர்ஃபெரான்களை வெளியிட்டு அருகிலுள்ள உயிரணுக்களைத் தூண்டி தீநுண்மத்திற்கெதிரானப் பாதுகாப்புகளை அதிகரிக்கச் செய்கிறது. இன்டெர்ஃபெரான்கள் நோய்க்காரணிகளை அழிக்க, நோய் எதிர்ப்பாற்றல் முறைமையின் பாதுகாப்புச் செயற்பாடுகளைத் தூண்டும், உயிரணுக்களுக்கிடையேயானத் தொடர்பாடல்களுக்காக பயன்படுத்தப்படும் மூலக்கூறுகளான சைட்டோக்கைன்கள் எனப்படும் கிளைக்கோப்புரதப் பிரிவைச் சார்ந்தவையாகும்.
# வேதியீர்ப்பு

பல காலகட்டங்கள்]]  
**வேதியியல் துலங்கல்** (Chemotaxis) என்பது ஒரு உயிரினம் வேதிப்பொருள் ஒன்றின் தூண்டலுக்கேற்ப நகர்வதைக் (இடம்பெயர்தலை) குறிக்கின்றது. உடல் உயிரணுக்கள், பாக்டீரியா, பிற ஒரு செல் உயிரி (அ) பல செல் உயிரிகள் சுற்றுச்சூழலிலுள்ள சில வேதிப்பொருள்களுக்கேற்பத் தங்களின் அசைவுகளை மேற்கொள்கின்றன. உணவைக் கண்டறிவதற்காக குளுக்கோசு போன்ற உணவுப்பொருள்கள்/மூலக்கூறுகள் அடர்த்தியாக உள்ள இடத்தை நோக்கி நீந்துவதும், ஃபீனால் போன்ற நஞ்சுகள் இருக்குமிடத்தைவிட்டு தப்பிச் செல்வதற்கும் பாக்டீரியாக்களுக்கு வேதியீர்ப்பு இன்றியமையாததாகிறது. ஆரம்ப வளர்ச்சி காலகட்டங்களில் பலசெல் உயிரினங்களுக்கு வேதியீர்ப்பு அத்தியாவசமாகிறது. உதாரணமாக, கருக்கட்டலின்போது சினை முட்டையை நோக்கி விந்து செல்லுதல்; பின்வரும் வளர்ச்சி நிலைகள், இயல்பானத் தொழிற்பாடுகளில் நரம்பணுக்கள் அல்லது வெள்ளையணுக்களின் இடம்பெயர்வு ஆகியவற்றைக் கூறலாம். விலங்குகளில் புற்றுநோய் உடலில் பரவும்போது இத்தகு வேதியீர்ப்புச் செயற்பாடுகள் நிலைகுலையச் செய்யப்படுவது கண்டறியப்பட்டுள்ளது.
# தும்பைமாலை (பாட்டியல்)

**தும்பை மாலை** என்பது தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் இலக்கண நூல்கள் காட்டும் பாட்டியல் வகைகளுள் ஒன்று ஆகும். தும்பைப் பூமாலையைச் சூடிக்கொண்டு பகைவரோடு போர் செய்வதைக் கூறுவது தும்பைமாலையாகும் எனப் பாட்டியல் நூல்கள் இலக்கணம் வகுத்துள்ளன.  

பகைவர்கள் தன் ஊருக்கு வந்து துன்புறுத்தினார்கள் என்பதற்காக அரசன் தன் படையுடன் பகைவன் ஊருக்கே சென்று அவன் கோட்டையை முற்றுகையிடுதல் தும்பை மாலை என்னும் இலக்கியமாகும்.  

## இவற்றையும் காண்க
- சிற்றிலக்கிய வகை
- தமிழில் சிற்றிலக்கியங்கள்
- பாட்டியல்

## உசாத்துணைகள்
- சுந்தரமூர்த்தி, கு. (பதிப்பாசிரியர்), முத்துவீரியம்

## கருவி நூல்கள்
- பிரபந்த தீபம்
- பிரபந்த தீபிகை
- பிரபந்த மரபியல்
- பிரபந்தத் திரட்டு

## அடிக்குறிப்பு
# அறப்பளீசுர சதகம்

**அறப்பளீசுர சதகம்**, 96 வகை சிற்றிலக்கியங்களில் ஒன்றான சதகம் வகையைச் சார்ந்தது. பொதுவாகச் சதகம் என்பது 100 பாடல்களைக் கொண்டதாகும்.  

## இயற்றியவர்
இதனை இயற்றியவர் அம்பலவாணக் கவிராயர் என்பவர் ஆவார். இவர் சீர்காழி அருணாசலக் கவிராயரின் மகனாவார். இது தவிர இந்நூலாசிரியர் குறித்த செய்திகள் ஏதும் அறிய இயலவில்லை.  

## கொல்லிமலை இறைவன்
அறப்பளீச்சுர சதகம், கொல்லி மலையில் அமைந்துள்ள அறப்பள்ளி ஈசுவரன் மேல் பாடப்பெற்றதாகும். இந்நூல் எழுந்த காலம் 18ஆம் நூற்றாண்டு ஆகும்.  

## அமைப்பு
இந்நூல் 100 பாடல்களைக் கொண்ட சிறந்த ஒரு நீதி இலக்கியமாகும்.  

## சிறப்பு
ஒரு நல்ல ஆசிரியர் எப்படி இருக்கவேண்டும். சிறந்த மாணவன் எப்படித் திகழவேண்டும். ஒரு நல்ல நகரம் எவ்வாறு அமைதல் வேண்டும். நல்ல அரசும், அதற்கு ஆலோசனை வழங்குபவர்களும் எவ்வாறு இருக்கவேண்டும். உடன் பிறப்பு என்பவர் எப்படி தியாக உள்ளத்தோடு திகழ வேண்டும். பொருள் சேர்க்கும் வழிமுறையானது எப்படி நல்வழியில் அமைய வேண்டும். நல்லோர்களின் இயல்பினையும், வாழ்க்கை நிலையாமையையும், வறுமையின் கொடுமை, நல்வினை, தீவினை செய்தோர் குறித்தும், ஒரு சிறந்த மருத்துவன் எவ்வாறு இருக்கவேண்டும் என்பது குறித்தும் சிறந்த பல கருத்துக்கள் பாடல்களாக இந்நூலில் காணப்படுகின்றன.
# மொழி நூல் (நூல்)

**மொழி நூல்** என்பது, தமிழில் மொழியியல் தொடர்பாக வெளிவந்த ஒரு நூல். மு. வரதராசன் எழுதிய இந்த நூலின் முதற் பதிப்பு சைவ சித்தாந்த நூற்பதிப்புக் கழகத்தினரால் 1947ஆம் ஆண்டு வெளியிடப்பட்டது.  

## நூல் வரலாறும் நோக்கமும்
சென்னைப் பல்கலைக்கழகத்தின் மொழியியல் பாடத்திட்டத்தின் அடிப்படையில் பச்சையப்பன் கல்லூரியில் பி. ஓ. எல். ஆனர்ஸ் வகுப்புக்கு நூலாசிரியர் மொழிநூல் பாடம் கற்பித்துள்ளார். இக்காலத்திலேயே மொழி நூல் குறித்து ஒரு நூல் எழுதும் எண்ணம் எழுந்ததாக அவர் குறிப்பிட்டுள்ளார். அவரது முதல் அணி மாணவர்கள் சிலரது தூண்டுதலால், அவர்கள் தனது விரிவுரையின்போது எடுத்த குறிப்புக்களைப் பயன்படுத்தியே இந்நூல் எழுதப்பட்டதாகவும் தெரிகிறது. தமிழ் மக்கள் மத்தியில் மொழியியல் தொடர்பான ஆர்வத்தை ஏற்படுத்துவதும், அதன் மூலம், தமிழ் மொழியின் சிறப்பையும், தமிழ்ச் சான்றோரின் பெருமையையும் உணர வைப்பதுமே நூலாசிரியரின் நோக்கமாக இருந்துள்ளது.  

## உள்ளடக்கம்
நூல் 17 பகுதிகளாகப் பிரிக்கப்பட்டுள்ளது. இப்பகுதிகளின் தலைப்புக்கள் பின்வருமாறு:  
1. ஒலிவகை
1. உயிரொலிகள்
1. மெய்யெழுத்துக்கள்
1. ஒலியளவு
1. ஒலியழுத்தம்
1. ஒலியசை முறை
1. சொல்லின் திரிபு
1. அடிச்சொற்கள்
1. பெயர்ச்சொல்
1. வேற்றுமை
1. மூவிடப்பெயர்
1. எண்ணுப் பெயர்கள்
1. வினைச் சொல்
1. வினைவகை
1. சுட்டு முதலியன
1. சொல்லும் பொருளும்
1. சொற்றொடர்
# அழகரந்தாதி

தமிழில் எழுந்த சிற்றிலக்கியங்கள் 96 வகைகளுள் பிரபந்தம் ஒரு வகையாகும். **அழகரந்தாதி**, அட்டப்பிரபந்தங்களில் ஒன்றாகும்.  

## இயற்றியவர்
இதனை இயற்றியவர் பிள்ளைப் பெருமாள் ஐயங்கார் ஆவார். இவர் அரங்கனையன்றிப் பிற தெய்வங்களைத் தொழாதவர். இவர் தம் நூல்களில் திருமாலை பரம்பொருள் என்றும், மற்ற தெய்வங்கள் கரும வசப்பட்ட சீவர்கள் என்றும் வலியுறுத்துகிறார்.  

## அட்டப்பிரபந்தம்
அட்டப்பிரபந்தம் என வழங்கப்படும் திருவரங்கந்தாதி, திருவேங்கடத்தந்தாதி, திருவேங்கடமாலை, நூற்றெட்டுத் திருப்பதி அந்தாதி, அழகர் அந்தாதி, திருவரங்கத்து மாலை, திருவரங்கக் கலம்பகம், சீரங்கநாயகரூசல் ஆகியன இவரால் இயற்றப்பட்டனவாகும்.  

## அமைப்பு
அந்தாதித் தொடையால் பாடப்பெற்ற இப்பிரபந்தம் தோத்திரம் போன்றது. இந்நூலில் உள்ள கலித்துறைகள் யாவும் பெரும்பாலும் திரிபு என்னும் சொல்லணியையும், சிறுபான்மை யமகம் என்னும் சொல்லணியையும் கொண்டவை. திரிபாவது-ஒவ்வோர் அடியிலும் முதல் எழுத்து மட்டும் வேறுபட்டிருக்க, இரண்டு முதலிய பல எழுத்துக்கள் ஒன்று நின்று பொருள் வேறுபடுவது. யமகமாவது-பல அடிகளிலேனும், ஓரடியில் பல இடங்களிலேனும் வந்த பத்துத் தொடர்களே மீண்டும் வந்து பொருள் வேறுபடுவது. இதனை தமிழில் மடக்கு என்பர்.  

இந்நூலிலிருந்து ஒரு பாடல்- பொருளுடன்:  

<poem>  
"மு**துவிருந் தா**வனத் தானிரை மேய்த்தவர் முன்விதுரன்  
பு**துவிருந் தா**னவர் மாலலங் காரர் பொலங்கழலாம்  
ம**துவிருந் தா**மரைக் காளா யிரார்க்கு மதிநுட்ப நூல்  
எ**துவிருந் தா**லு மதனால் விடாவிங் கிருவினையே." (பாடல் எண்.48)  
</poem>  

பொருள் : பழமையான பிருந்தாவனத்திலே பசுக் கூட்டங்களை மேய்த்தவரும், முன்னர் விதுரனுக்கு அதிசயித்தக்க விருந்தினருமாகிய பெருமையுடைய அழகரது அழகிய திருவடிகளாகிய தேன் கொண்ட பெரிய தாமரை மலர்களுக்கு அடிமைப்பட்டு இராதவர்களுக்கு, நுண்ணறிவை உண்டாக்குகின்ற சாத்திரங்களில் எது பயின்று தேறப்பட்டிருந்தாலும், அச்சாத்திரத் தேர்ச்சி மாத்திரத்தால் இவ்வுலகில் இருவகைவினைகளும் நீங்கமாட்டா.
# ஆக்ரா மக்களவைத் தொகுதி

**ஆக்ரா மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தின் 80 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.  
அவை  
1. ஏத்மாத்பூர்
1. ஆக்ரா பாளையம்
1. ஆக்ரா தெற்கு
1. ஆக்ரா வடக்கு
1. ஜலேசர்

## நாடாளுமன்ற உறுப்பினர்கள்
- 2014 – ராம் சங்கர் (பாரதிய ஜனதா கட்சி)

## மேலும் பார்க்க
- ஆக்ரா மாவட்டம்
- உத்தரப் பிரதேச மக்களவைத் தொகுதிகள்
# மெட்ராஸ் (திரைப்படம்)



**மெட்ராஸ்** 2014ஆம் ஆண்டு திரைக்கு வந்த தமிழ் மொழித் திரைப்படமாகும். இந்தத் திரைப்படத்தை பா. ரஞ்சித் இயக்கியுள்ளார். கதாநாயகனாக கார்த்திக் மற்றும் கதாநாயகியாக காத்ரீன் திரீசா நடித்துள்ளார்கள். இந்தத் திரைப்படத்தைத் ஸ்டுடியோ கிரீன் தயாரித்து மற்றும் விநியோகம் செய்கின்றது.  

இந்தத் திரைப்படத்துக்கு சந்தோஷ் நாராயணன் இசையமைத்துள்ளார் மற்றும் ஜி. முரளி ஒளிப்பதிவு செய்துள்ளார். இந்தத் திரைப்படம் 26 செப்டம்பர் 2014ஆம் ஆண்டு வெளியானது.
# ராம் சங்கர் கத்தேரியா


**ராம் சங்கர் கத்தேரியா**, உத்தரப் பிரதேச அரசியல்வாதி ஆவார். இவர் ஆக்ரா மக்களவைத் தொகுதியில் தேர்ந்தெடுக்கப்பட்டு, பதினாறாவது மக்களவையில் உறுப்பினராகி உள்ளார்.  

இவர் பாரதீய ஜனதா கட்சியைச் சேர்ந்தவர். இவர் 1964-ஆம் ஆண்டில் செப்டம்பர் இருபத்தொன்றாம் நாளில் பிறந்தார். இவர் கான்பூர் பல்கலைக்கழகத்தில் படித்தவர். 2009-ஆம் ஆண்டில் தொடங்கிய பதினைந்தாவது மக்களவையிலும் உறுப்பினராக இருந்தார்.
# பாசுபரசு முக்குளோரைடு


**பாசுபரசு முக்குளோரைடு** அல்லது **பாசுபரசு டிரைகுளோரைடு** (*Phosphorus trichloride*) என்பது பாசுபரசு, குளோரின் ஆகிய தனிமங்களைக் கொண்ட ஒரு சேர்மம் ஆகும். மூலக்கூறு வாய்பாடு PCl<sub>3</sub> ஐக் கொண்ட இச்சேர்மம் முக்கோணப் பட்டைக்கூம்பு வடிவில் காணப்படுகிறது. குளோரினுடன் பாசுபரசு வினை புரிந்து மூன்று வகையான சகப்பிணைப்பு சேர்மங்களாகிய பாசுபரசு குளோரைடுகளைக் கொடுக்கிறது. இவற்றில் பாசுபரசு முக்குளோரைடு முக்கியமானதாகும். வேதித் தொழிற்துறையில் பல்வேறு கரிம பாசுபரசு கலவைகள் உற்பத்தி செய்யவும் இது பயன்படுத்தப்படுகிறது.  

## தயாரிப்பு
பாசுபரசை ஒரு நீர்த்தொட்டியில் வைக்கப்பட்டுள்ள வெப்பப் படுத்தும் கலனில் எடுத்துக் கொண்டு உலர்ந்த குளோரின் வாயுவை அதன் வழியாகச் செலுத்தினால் பாசுபரசு முக்குளோரைடு ஆவியாக வெளியேறுகிறது. உலக பாசுபரசு முக்குளோரைடு உற்பத்தியில் மூன்றில் ஒரு பங்கு இம்முறையிலேயே தயாரிக்கப்படுகிறது. இவ்வாயுவை உறைகலவையினுள் வைக்கப்பட்ட கலத்தினுள் செலுத்தினால் நீர்மமாக மாறுகிறது. மேலும் வெண் பாசுபரசு மீது செலுத்தி மீண்டும் காய்ச்சி வடித்தால் இதர பாசுபரசு குளோரைடு மாசுக்கள் நீக்கப்படுகின்றன.  

:P<sub>4</sub> + 6 Cl<sub>2</sub> → 4 PCl<sub>3</sub>  

பாசுபரசு முக்குளோடு தொழில்முறையாக உற்பத்தி செய்யபடுவதை அட்டவணை 3ல் பட்டியலிட்டு, இரசாயன ஆயுதங்கள் மாநாடு தன் கட்டுப்பாட்டில் வைத்துள்ளது. மேலும் அம்மாநாடு குறைவான நச்சுத்தன்மை கொண்ட சிவப்பு பாசுபரசை பயன்படுத்தவும் பரிந்துரை செய்கிறது. இதை செயற்கையாக தயாரிக்க முடியாது என்றாலும் ஆய்வக பயன்பாட்டுக்கு மலிவாக கிடைக்க் கூடியதாக உள்ளது.  

## இயற்பியல் பண்புகள்
- குறைந்த கொதிநிலை உடைய திரவமான இது நிறமற்றது.
- ஈரக்காற்றில் புகையும் தன்மை கொண்டது.
- கார மணமுடையது.

## வேதியியல் பண்புகள்
### ஆக்சிசனேற்ற - ஒடுக்க வினைகள்
பாசுபரசு பெண்டா குளோரைடு (PCl<sub>5</sub>), தயோ பாசுபோரைல் குளோரைடு (PSCl<sub>3</sub>), அல்லது பாசுபரசு ஆக்சிகுளோரைடடு (POCl<sub>3</sub>) ஆகியவற்றுடன் ஆக்சிசனேற்றம் பெற்று ஏனைய பாசுபரசு சேர்மங்கள் தயாரிப்பிற்கான முன்னோடியாக PCl<sub>3</sub> விளங்குகிறது.  

பாசுபரசு முக்குளோரைடு ஆவியும் ஐதரசன் வாயுவும் கலந்த கலவையில் மின்சுமை செலுத்தப்பட்டால் டைபாசுபரசு டெட்ராகுளோரைடு (P<sub>2</sub>Cl<sub>4</sub>) என்ற அரிய பாசுபரசு குளோரைடு உருவாகிறது.  

### மின்னணு கவரியாக PCl<sub>3</sub>
கரிம பாசுபரசு சேர்மங்கள், குறிப்பாக பாசுபைட்டு மற்றும் பாசுபோனேட்டு போன்றவை தயாரிப்பிற்கு பாசுபரசு முக்குளோரைடு முன்னோடியாக விளங்குகிறது.பொதுவாக இச்சேர்மங்களில் பாசுபரசு முக்குளோரைடில் உள்ள குளோரின் அணுக்கள் காணப்படுவதில்லை.  

நீருடன் வேகமாக வினைபுரிந்து பாசுபரசு அமிலம் மற்றும் ஐதரசன் குளோரைடு வாயுவைத் தருகிறது.  

:PCl<sub>3</sub> + 3 H<sub>2</sub>O → H<sub>3</sub>PO<sub>3</sub> + 3 HCl
# நிசான்


**நிசான் மோட்டார் கார்ப்பரேசன்** (**Nissan Motor Corporation*) என்பது ஒரு சப்பானியப் பன்னாட்டுத் தானுந்து உற்பத்தி நிறுவனம் ஆகும். இது பொதுவாக **நிசான்*' என்னும் சுருக்கப் பெயரால் அறியப்படுகிறது. இதன் தலைமையகம் சப்பானின் யொக்கொகாமாவில் உள்ள நிசிக்கு என்னும் இடத்தில் அமைந்துள்ளது. 1999ல் இருந்து, பிரான்சு நாட்டுத் தானுந்து உற்பத்தி நிறுவனத்துடன் சேர்ந்து, ரெனால்ட்-நிசான் அலையன்சு எனப்படும் கூட்டு நிறுவனத்தின் ஒரு பகுதியாகச் செயற்பட்டு வருகிறது. 2013 ஆம் ஆண்டு நிலவரப்படி, நிசான் நிறுவனத்தில் வாக்குரிமையுடன் கூடிய 43.4% பங்குகளை ரெனால்ட் கொண்டுள்ளது. ரெனால்ட் நிறுவனத்தில் வாக்குரிமை இல்லாத 15% ரெனால்ட் நிறுவனப் பங்குகளை நிசான் கொண்டுள்ளது.  

நிசான் மோட்டார் கார்ப்பரேசன் நிசான், இன்பினிட்டி, டட்சன், நிஸ்மோ ஆகிய பெயர்களில் தானுந்துகளை உற்பத்தி செய்து விற்பனைக்கு விடுகிறது. 2012 ஆண்டு நிலவரப்படி, நிசான், உலகின் ஆறாவது பெரிய தானுந்து உற்பத்தி நிறுவனமாக விளங்குகிறது. டொயோட்டா, ஜெனரல் மோட்டார்ஸ், பொக்ஸ்வாகன், ஐயுண்டாய், போர்ட் ஆகியவை இதற்கு முன்னுள்ள ஐந்து நிறுவனங்கள்.
# சந்தோஷ் நாராயணன்



**சந்தோஷ் நாராயணன்** (பிறப்பு: 15 மே 1983) ஒரு தமிழ்நாட்டு இசையமைப்பாளர் ஆவார். இவர் 2012ஆம் ஆண்டு அட்டகத்தி என்ற திரைப்படத்தின் மூலம் இசையமைப்பாளராக அறிமுகமானார். அதைத் தொடர்ந்து பீட்சா, சூது கவ்வும், பீட்சா II: வில்லா, குக்கூ, ஜிகர்தண்டா, மெட்ராஸ் போன்ற தமிழ் திரைப்படங்களுக்கும் மற்றும் **பில்லா ரங்கா** என்ற ஒரு தெலுங்கு திரைப்படத்திற்கும் இசையமைத்துள்ளார்.  

## பட்டியல்
| ஆண்டு | தலைப்பு | மொழி | குறிப்புகள் |
| --- | --- | --- | --- |
| 2008 | நேனு மீக்கு தெலுசா? | தெலுங்கு | பின்னணி இசை மட்டும் |
| என்னை தெரியுமா? | தமிழ் | பின்னணி இசை மட்டும் |  |
| 2012 | அட்டகத்தி | தமிழ் |  |
| உயிர் மொழி | தமிழ் |  |  |
| பீட்சா | தமிழ் |  |  |
| 2013 | சூது கவ்வும் | தமிழ் | சிறந்த பின்னணி இசை
பரிந்துரை—சிறந்த இசையமைப்பாளர் |
| லூசியா | கன்னடம் | பின்னணி இசை மட்டும் |  |
| பீட்சா II: வில்லா | தமிழ் |  |  |
| பில்லா ரங்கா | தெலுங்கு |  |  |
| 2014 | குக்கூ | தமிழ் |  |
| ஜிகர்தண்டா | தமிழ் |  |  |
| மெட்ராஸ் | தமிழ் |  |  |
| எனக்குள் ஒருவன் | தமிழ் |  |  |
| இறுதி சுற்று | தமிழ் |  |  |
| கர்ணன் | தமிழ் |  |  |
| ஜகமே தந்திரம் | தமிழ் |  |  |

### தொலைக்காட்சி/ இணையத்‌தொடர்கள்
| ஆண்டு | தொடர்கள் | மொழி | குறிப்பு |
| --- | --- | --- | --- |
| 2022 | ஃபாடு | ஹிந்தி | சோனிலிவ் இல் வெளியிடப்பட்டது . |
| 2023 | நைட் மேனேஜர் | ஹிந்தி | டிஸ்னி+ ஹாட்ஸ்டார் இல் வெளியிடப்பட்டது . தலைப்புப் பாடல் மட்டுமே |
| 2022 | *பேட்டைக்காலி* | தமிழ் | ஆஹா அன்று வெளியிடப்பட்டது . 8 அத்தியாயங்கள் |

## விருதுகள்
2013ஆம் ஆண்டு சூது கவ்வும் என்ற திரைப்படத்துக்கு இசையமைத்ததற்காக இரண்டு விஜய் விருதுகளுக்கு பரிந்துரை செய்யப்பட்டு சிறந்த பின்னணி இசைக்கான ஒரு விருதை வென்றார்.
# ஜார்ஜ் ஓம்



**ஜார்ஜ் சைமன் ஓம்** (*Georg Simon Ohm*, ; மார்ச்சு 16, 1789 – சூலை 6, 1854) செருமானிய இயற்பியலாளரும் கணிதவியலாளரும் ஆவார். பள்ளி ஆசிரியராகப் பணியாற்றும்போது ஓம் இத்தாலிய இயற்பியலாளர் வோல்ட்டா கண்டுபிடித்த மின்வேதி கலத்தைக் கொண்டு தமது ஆய்வுகளைத் துவங்கினார். தாமே உருவாக்கிய கருவிகளைக் கொண்டு ஒரு கடத்தியின் இரு முனைகளுக்கு இடையேயான நிலை வேறுபாட்டிற்கும் (மின்னழுத்தம்) அதனால் ஏற்படும் மின்னோட்டத்திற்கும் நேரடித் தொடர்பு இருப்பதைக் கண்டறிந்தார். இந்தத் தொடர்பை விவரிப்பதே ஓமின் விதி என அறியப்படுகிறது. அனைத்துலக அலகுகளில் மின்தடைக்கான அலகு இவரது பெயரைக் கொண்டு ஓம் (குறியீடு Ω) என வழங்கப்படுகிறது.  
## மேற்சான்றுகள்
# லூயி ஹெரால்டு கிரே

**லூயி எரால்டு கிரே** (*Louis Harold Gray*, நவம்பர் 10, 1905 – சூலை 9, 1965) பிரித்தானிய இயற்பிலாளர் ஆவார். இவர் உயிரினங்களின் மீது கதிர்வீச்சின் தாக்கங்களைக் குறித்து ஆராய்ந்து வந்தார். இவரது ஆய்வின் விளைவாக கதிர் உயிரியல் என்ற துறை உருவானது. இவரது சாதனைகளில் ஒன்றாக கதிர்வீச்சு அளவிற்கான அலகை வரையறுத்தார். அனைத்துலக அலகுகளில் இது இவரது பெயராலேயே கிரே என அழைக்கப்படுகின்றது.  

## மேற்சான்றுகள்
# கென்னல்வெர்த் கோட்டையகம் (ஒசூர்)



**ஒசூர் கோட்டை** என்று பொதுவாக அழைக்கபடும் **கென்னல்வெர்த் கோட்டையகம்** என்பது தமிழ்நாட்டின், கிருட்டிணகிரி மாவட்டம் ஒசூரில் தற்போது இராம் நகர் என்று அழைக்கப்படும் பகுதியில் இருந்த கோட்டையக மாளிகையாகும்  

## வரலாறு
பிரெட் என்பவர் 1861 முதல் 1864 வரை சேலம் மாவட்ட ஆட்சியராக இருந்த காலத்தில் (கொஞ்ச காலம் அப்போது ஒசூர் மாவட்ட தலைநகராகவும் இருந்துள்ளது)  
இலண்டனிலிருந்த செல்வ சீமாட்டியான தம் மனைவியை ஒசூருக்கு வருமாறு கேட்டுக் கொண்டார். இலண்டனிலிருந்த *கென்னல் வெர்த் கோட்டையகம்* போன்ற ஒரு மாளிகை ஒசூரில் இருந்தால், தான் வருவதாகப் பதில் எழுதினாளாம். அதேபெயரில் அவ்வாறே ஒரு மாளிகை கட்டினார். கெனில்வர்த் கேசில் இங்கிலாந்தின் மிகப்பெரிய மாளிகைகளில் ஒன்று. அது வார்க்விச்சயரில் இருந்தது. ஏழு ஏக்கர் பரப்புடையது. உள்நாட்டுப் போரில் பன்னிரெண்டாம் நூற்றாண்டில் அது அழிந்து விட்டது. அந்த மாளிகையின் அமைப்பையும் சிறப்பையும் சர் வால்டர் ஸ்கார்ட் தம் புதினத்தில் மிக விவரமாக்க் குறிப்பிட்டுள்ளார். அந்த புதினத்தில் காணப்படும் செய்தி களைக்கொண்டு பிரட் அழகிய மாளிகை அமைத்து, அதன் மீது இத்தாலியிலுள்ளது போன்று கூரை போட்டு. சுற்றிலும் அகழி அமைத்தார். கி.பி.1861 முதல் 1864 வரை நான்கு ஆண்டுகள் கட்டட வேலை நடந்தது. இம்மாளிகை ஹமில்டன் என்ற திறம் வாய்ந்த வெள்ளைக்கார பொறியாளரின் மேற்பார்வையில் கட்டப்பட்டது. இம்மாளிகையை எழுப்ப அரசு பணத்தை கையாடிய குற்றத்துக்காக ஆளுநர் பிரட் பதவி நீக்கம் செய்யப்பட்டார். கென்னல்வொர்த் கோட்டையகத்துக்குச் சீமாட்டியும் வரவில்லை. 1871ஆம் ஆண்டு பிரட் கோட்டையைச் சென்னை மாகாண அரசுக்கு விற்றுவிட்டு இலண்டன் சென்றுவிட்டார். அதன் பின்னர் வால்டன் இல்லியட் லோக்ககார்ட் சேலம் மாவட்ட ஆளுநராகப் பொறுப்பேற்றார். இவரின் தலைமையிடம் ஒசூராகும். இவர் தன் மனைவியோடு இம்மாளிகையிலேயே தங்கி இருந்தார். உடல் நலம் குன்றி மாளிகையிலேயே உயிரிழந்தார். அவரது நினைவாக அவரின் மனைவி அமைத்த நினைவுச் சின்னம் இக்கோட்டை இருந்த இடத்திற்கு சற்று தொலைவில் இன்றும் உள்ளது. (ஒசூர் கிளை நூலகம் எதிரில்)  

## அழிவு
சென்னை அரசாங்கத்தாரால் இந்தக் கென்னல்வொர்த் கோட்டை 29.8.37 அன்று ஏலம் விடப்பட்டது டி. வி. சேசைய்யர் என்பவர் ஏலத்தில் வாங்கி, வரதராஜுலு என்பவருக்கு விற்க அவர் அந்த அழகிய மாளிகைக் கோட்டையின் மரச்சாமான்களை எல்லாம் உடைத்தெடுத்து விற்றுவிட்டார்., மிஞ்சிய சுவர்களும் தற்போது இல்லை, அகழிமட்டுமே எஞ்சியுள்ளது.  

## படத்தொகுப்பு
# சந்திரோதயம் (ஓவியர்)


**சந்திரோதயம்** தமிழகப் பெண் ஓவியர்களுள் ஒருவர். இவரது கணவர் ப.தங்கமும் சிறந்த ஓவியராவார். தஞ்சை பெரிய கோயில், குகையநல்லூர் மாரியம்மன் கோயில் ஆகியவற்றின் கடவுள்களை வரைந்துள்ளார். இவர் 11 அக்டோபர் 2023 அன்று காலமானார்.  

சித்திரக்கதைகளில் இவருக்குள்ள நாட்டம் ஈடு இணையற்றது. இவரது ஓவியங்கள் மிகவும் புகழ் பெற்றனவாகும்.  

## கல்வி, பணி
கும்பகோணம் ஓவிய ஆசிரியர் குப்புசாமி ஐயரிடம் ஆறு ஆண்டுகள் ஓவியங்கள் கற்று, அரசின் டிப்ளமோ பெற்றவர். ஓவிய ஆசிரியர் பயிற்சியான டி.டி.சி முடித்து கும்பகோணம் செயிண்ட் ஜோசப் உயர்நிலைப்பள்ளியில் இரண்டு ஆண்டுகள் ஓவிய ஆசிரியராகப்ப் பணியாற்றி, பின்னர் தஞ்சாவூர் கிருத்துவ பெண்கள் மேல்நிலைப்பள்ளியில் 33 ஆண்டுகள் ஓவிய ஆசிரியராகப் பணியாற்றி ஓய்வு பெற்றவர்.  

## ஓவியப்பயிற்சி
தன்னிடம் பயின்ற மாணவிகளுக்கு சிறப்பாக ஓவியப்பயிற்சி அளித்தவர். தஞ்சாவூரில் நடைபெற்ற உலகத்தமிழ் மாநாட்டு சிறப்பு மலரில் இவருடைய மாணவிகள் இருவர் வரைந்து தந்த ஓவியங்கள் முதல் மற்றும் இரண்டாம் பரிசைப் பெற்றுள்ளன.  

## சித்திரக்கதை நூல்
உலகம் வியக்கும் தஞ்சாவூர் பெரிய கோயிலைக் கட்டிய இராஜராஜனின் இளம் பருவத்தின் நிகழ்ச்சிகளை வரலாற்று அடிப்படையில் கற்பனை கலந்து ”மர்மவீரன் ராஜராஜசோழன்” என்ற தலைப்பில் ஒரு சித்திரக்கதையை எழுதி நூலாக வெளியிட்டுள்ளார். அடுத்து தன் கணவர் ஓவியர் தங்கத்துடன் இணைந்து தாராசுரம் ஐராவதீஸ்வரர் கோயிலை வைத்து இரண்டாம் ராஜராஜனின் வரலாற்றுப் பின்னணியில் ”ராஜகம்பீரன்” என்ற சித்திரக் கதையை வரைந்து நூலாக வெளியிட்டுள்ளார்.  

## ஓவியங்கள்
இவர், தனது கணவருடன் ஓவியங்கள் வரைந்துள்ளார். அவற்றுள் கீழ்க்கண்டவை குறிப்பிடத்தக்கனவாகும். இவருடைய அமெரிக்கப் பயணத்தின்போது அமெரிக்க, இந்திய, தமிழ் நண்பர்களுக்கு 60க்கும் மேற்பட்ட ஓவியங்களை வரைந்து தந்துள்ளார்.  
- தஞ்சாவூர் பெரிய கோயிலில் சரஸ்வதி, பிரஹ்ஹன் நாயகி, வராகியம்மன் ஓவியங்கள்
- புன்னைநல்லூர் மாரியம்மன் கோயிலில் மாரியம்மன் ஓவியம்
- திருவையாறு தியாகராஜர் சன்னதியில் உஞ்சிவிருத்தி தோற்றத்தில் தியாகராஜர் ஓவியம்

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்

## ஆதாரங்கள்

## வெளியிணைப்புகள்
- மர்ம வீரன் ராஜராஜன்!, [[தினமணி], 26.9.2010]
- கீற்று, தமிழ்ச்சித்திரக்கதைகள் ஓர் அறிமுகம்
# வெர்னர் வொன் சீமன்சு


**எர்னஸ்ட் வெர்னர் சீமன்சு** (*Ernst Werner Siemens*, 1888 முதல் **வொன் சீமன்சு**; ; 13 திசம்பர் 1816 – 6 திசம்பர் 1892) செருமானிய கண்டுபிடிப்பாளரும் தொழிலதிபரும் ஆவார். இவரது பெயர் மின்தடைக்கான அனைத்துலக அலகுக்கு, சீமன்சு, வைக்கப்பட்டுள்ளது. புகழ்பெற்ற மின்னியல் தொலைத்தொடர்பு நிறுவனமான சீமென்சை இவர் நிறுவினார்.
# பத்தேபூர் சிக்ரி மக்களவைத் தொகுதி

**ஃபத்தேப்பூர் சிக்ரி மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.  
அவை:  
1. ஆக்ரா ஊரகம்
1. பதேஹ்பூர் சிக்ரி
1. கேராகட்
1. பதேஹாபாத்
1. பாஹ்

## நாடாளுமன்ற உறுப்பினர்கள்
- 2014: பாபுலால் சவுதரி, பாரதிய ஜனதா கட்சி

## மேலும் பார்க்க
- ஆக்ரா மாவட்டம்
- உத்தரப் பிரதேச மக்களவைத் தொகுதிகள்
# பிரோசாபாத் மக்களவைத் தொகுதி

**பிரோசாபாத் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.  
அவை:  

1. டுன்டலா
1. ஜஸ்ரானா
1. பிரோசாபாத்
1. ஷிகோஃகாபாத்
1. சிர்சாகஞ்சு

## நாடாளுமன்ற உறுப்பினர்கள்
- 2014: அக்‌ஷய் யாதவ், சமாஜ்வாதி கட்சி

## மேலும் பார்க்க
- பிரோசாபாத் மாவட்டம்
- உத்தரப் பிரதேச மக்களவைத் தொகுதிகள்
# சைட்டோக்கைன்

தொடர்பி/செயலூக்கி ஆகும்|]]  
**சைட்டோக்கைன்கள்** (அ) **உயிரணுத் தொடர்பிகள்/செயலூக்கிகள்** (Cytokines) என்பவைச் செல் சமிக்ஞைகளுக்குத் தேவைப்படும் சிறிய (~5–20 கிலோ டால்டன்) புரதங்களாகும். உயிரணுக்களால் வெளியிடப்படும் இப்புரதங்கள் பிற செல்களைப் பாதிக்கின்றன (பக்கச்சுரப்புத் தாக்கம்). சில நேரங்களில் இவை வெளியிடும் செல்களையும் பாதிப்படையச் செய்கின்றன (தன்சுரப்புத் தாக்கம்). உயிரணு இயக்கி/ஈர்ப்பிகள் (chemokines), தீநுண்ம எதிர்ப்பிகள், வெள்ளையணு தொடர்பி/செயலூக்கிகள் (Interleukines), நிணநீர்ச் செல் தொடர்பி/செயலூக்கிகள் (lymphokines), கழலை நசிவுக்காரணி போன்றவை சைட்டோக்கைன்கள் என்றாலும் பொதுவாக இவை இயக்குநீர்களோ (அ) வளர் காரணிகளோ இல்லை. நோயெதிர்ப்புச் செல்களான பெருவிழுங்கிகள், பி உயிரணுகள், டி உயிரணுகள் மற்றும் அடிநாட்டக்கலங்கள் (mast cells), அகவணிக்கலங்கள் (endothelial cells), நாரியற்செல்கள் (fibroblasts), இழையவலைச் செல்கள் (stromal cells) போன்ற பலவிதமான உயிரணுக்கள் சைட்டோக்கைன்களை உருவாக்குகின்றன; ஒன்றிற்கும் மேற்பட்டச் செல் வகைகள் ஒரு சைட்டோக்கைனை உருவாக்கலாம்.  

நோய் எதிர்ப்பாற்றல் முறைமையில் இன்றியமையாப் பணிகளை செய்யும் இப்புரதங்கள் உயிரணுக்களின் மேற்பரப்பிலுள்ள இவற்றின் ஏற்பிகள் மூலமாகச் செயற்படுகின்றன; தாதுசார் நோயெதிர்ப்புத்திறன் (humoral immunity), உயிரணுசார் நோயெதிர்ப்புத்திறன் (cell-mediated immunity) ஆகியவற்றிற்கிடையேயான சமநிலையை சைட்டோக்கைன்கள் ஒழுங்குப்படுத்துகின்றன. மேலும், குறிப்பிட்டச் செல்களின் முதிர்வு, வளர்ச்சி, ஏற்புத்தன்மை ஆகியவற்றை முறைப்படுத்துகின்றன. சில சைட்டோக்கைன்கள் சிக்கலான வழிமுறைகளில் பிற சைட்டோக்கைன்களின் செயற்பாட்டை அதிகரிக்கவோ, தடுக்கவோ செய்கின்றன. பிற செல் சமிக்ஞை மூலக்கூறுகளான இயக்குநீர்கள் சுழல் பாய்மத்தில் மிகக் குறைவான செறிவு, குறிப்பிட்டச் சில செல் வகைகளால் உருவாக்கப்படுவது போன்ற காரணிகளால் சைட்டோக்கைன்களிலிருந்து வேறுபடுகின்றன.  

உடல் நலம், நோய்வாய்ப்படுதல் ஆகிய இரண்டிலும் சைட்டோக்கைன்கள் இன்றியமையாப் பணிகளைக் கொண்டுள்ளது; குறிப்பாக நோய்த்தொற்றுக்கெதிரான ஒம்புயிரின் துலங்கல்கள், நோயெதிர்ப்புத் திறன்கள், அழற்சி, பேரதிர்ச்சி, இரத்த நச்சுப்பாடு (sepsis), புற்றுநோய், இனப்பெருக்கம் ஆகியவற்றைக் கூறலாம்.
# மைன்புரி மக்களவைத் தொகுதி

**மைன்புரி மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.  
அவை:  
1. மைன்புரி
1. போங்காவ்
1. கிரோர்
1. கர்ஹல்
1. கிஷ்னி

## நாடாளுமன்ற உறுப்பினர்கள்
- 2014: தேஜ் பிரதாப் சிங் யாதவ், சமாஜ்வாதி கட்சி
| 1952 | பாத்சா குப்தா | இந்திய தேசிய காங்கிரசு |
| --- | --- | --- |
| 1957 | பான்சி தாசு தாங்கர் | பிரஜா சோசலிச கட்சி |
| 1962 | பாத்சா குப்தா | இந்திய தேசிய காங்கிரசு |
| 1967 | மகராஜ் சிங் |  |
| 1971 |  |  |
| 1977 | இரகுநாத் சிங் வெர்மா | ஜனதா கட்சி |
| 1980 | மதச்சார்பற்ற ஜனதா கட்சி |  |
| 1984 | பல்ராம் சிங் யாதவ் | இந்திய தேசிய காங்கிரசு |
| 1989 | உதய பிரதாப் சிங் | ஜனதா தளம் |
| 1991 | ஜனதா கட்சி |  |
| 1996 | முலாயம் சிங் யாதவ் | சமாஜ்வாதி கட்சி |
| 1998 | பல்ராம் சிங் யாதவ் |  |
| 1999 |  |  |
| 2004 | முலாயம் சிங் யாதவ் |  |
| 2004^ | தர்மேந்திர யாதவ் |  |
| 2009 | முலாயம் சிங் யாதவ் |  |
| 2014 |  |  |
| 2014^ | தேஜ் பிரதாப் சிங் யாதவ் |  |
| 2019 | முலாயம் சிங் யாதவ் |  |
| 2022^ | திம்பிள் யாதவ் | } |
^ இடைத் தேர்தல்  

## மேலும் பார்க்க
- மைன்புரி மாவட்டம்
- உத்தரப் பிரதேச மக்களவைத் தொகுதிகள்
# ரவிசுப்பிரமணியன்


**ரவிசுப்பிரமணியன்** (Ravisubramaniyan) என்பவர் ஒரு தமிழக எழுத்தாளரும், கவிஞரும், ஆவணப்பட இயக்குனருமாவார். நாற்பதாண்டுகளாக கவிதைகள் எழுதிவருகிறார். சிறந்த படைப்பாளுமைகளை ஆவணப்படங்களில் பதிவுசெய்பவராக, இசைஞராக அறியப்படுகிறார். சங்கப்பாடல்கள் முதற்கொண்டு இன்றைய புதுக்கவிதைகள் வரை மெட்டமைத்து, பாடி, மேடையேற்றியும் வருகிறார்.  

## பன்முகம்
கும்பகோணத்தைச் சேர்ந்த இவர் தற்போது சென்னையில் வசித்து வருகிறார். கும்பகோணம் அரசினர் ஆடவர் கல்லூரியில் முதுகலைப் பொருளியல் (1983-85) பயின்றவர். கவிதைத் தொகுப்புகள், கட்டுரைகள், ஆவணப்படங்கள் என்ற நிலையில் இவரது பங்களிப்புகள் உள்ளன. சிறுகதைகளும் எழுதிவருகிறார். பாவலர் இலக்கிய விருது, சாரல் இலக்கிய விருது, அகல் இலக்கிய விருது, சென்னை இலக்கியத் திருவிழா விருது போன்ற விருதுகள் வழங்கும் குழுவிலும் உறுப்பினராக உள்ளார். பல தமிழ்க்கவிஞர்களின் கவிதைகளுக்கு இசையமைத்துள்ளார். 80க்கு மேற்பட்ட நவீனக் கவிதைகளுக்கு இசை வடிவம் தந்துள்ளார். சாகித்திய அகாதமி ஆலோசனைக்குழுவில் உறுப்பினராக (2003-2007) இருந்துள்ளார். இயக்குநரும், படத்தொகுப்பாளருமான பி. லெனினிடம் ஐந்து ஆண்டுகள் உதவி இயக்குனராகவும், விஜய் மற்றும் ஜெயா தொலைக்காட்சிகளில் நிகழ்ச்சி இயக்குனராகவும், முதுநிலை செய்தி உதவி ஆசிரியராகவும் பணியாற்றி உள்ளார். ஆம்பல் கலை இலக்கிய அறக்கட்டளையின் நிர்வாக அறங்காவலராக கலை, இலக்கியப்பணிகளை மேற்கொண்டு வருகிறார்.  
65 ஆவது தேசிய திரைப்பட விழாவின் விருதுக்குழுவின் உறுப்பினராகப் பணியாற்றியுள்ளார். தற்போது தமிழ்ப் பல்கலைக்கழகத்தில் வருகைதரு இலக்கிய ஆளுமையாக உள்ளார்.
# ஏடா மக்களவைத் தொகுதி

**ஏடா மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.  
அவை:  
1. காஸ்கஞ்சு
1. அமன்பூர்
1. படியாலி
1. ஏடா
1. மார்ஹரா

## நாடாளுமன்ற உறுப்பினர்கள்
- 2014: ராஜ்வீர் சிங், பாரதிய ஜனதா கட்சி
| 1952 | ரோஹன்லால் சதுர்வேதி | இந்திய தேசிய காங்கிரசு |
| --- | --- | --- |
| 1957 | பிஷன்சந்தர் சேத் | இந்து மகாசபை |
| 1962 |  |  |
| 1967 | ரோஹன்லால் சதுர்வேதி | இந்திய தேசிய காங்கிரசு |
| 1971 |  |  |
| 1977 | மஹாதீபக் ஷக்யா | ஜனதா கட்சி |
| 1980 | முஷிர் அகமது கான் | இந்திய தேசிய காங்கிரசு |
| 1984 | முகமது மஹ்பூஸ் அலி | லோக்தளம் |
| 1989 | மஹாதீபக் ஷக்யா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | தேவேந்திர சிங் யாதவ் | சமாஜ்வாதி கட்சி |
| 2004 |  |  |
| 2009 | கல்யாண் சிங் | ஜன் கிராந்தி கட்சி |
| 2014 | ராஜ்வீர் சிங் | பாரதிய ஜனதா கட்சி |
| 2019 | } |  |

## மேலும் பார்க்க
- ஏட்டா மாவட்டம்
- உத்தரப் பிரதேச மக்களவைத் தொகுதிகள்
# ராஜ்வீர் சிங்

**ராஜ்வீர் சிங்**, உத்தரப் பிரதேச அரசியல்வாதி ஆவார். இவர் பாரதீய ஜனதா கட்சியைச் சேர்ந்தவர்.  
இவர் ஏடா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## வாழ்க்கைக் குறிப்பு
இவர் 1959-ஆம் ஆண்டில் மார்ச்சு பதினைந்தாம் நாளில் பிறந்தார். இவர் இளங்கலை படிப்பை முடித்துள்ளார். இவர் உத்தரப் பிரதேசத்தில் உள்ள அலிகார் என்ற ஊரைச் சேர்ந்தவர்.
# இராச திராவகம்



s to remove all traces of organic material.]]  
**இராச திராவகம்** (*Aqua regia*, <small>இலத்தீன்:</small> "royal water", அல்லது *aqua regis*, "king's water"), அல்லது **நைட்ரோ-ஐதரோகுளோரிக் அமிலம்** (*nitro-hydrochloric acid*) என்பது அடர் நைதரிக் அமிலமும், ஐதரோகுளோரிக் அமிலமும் புதியதாக 1:3 என்ற விகிதத்தில் கலக்கப்பட்டு உருவாக்கப்படும் வேதிக் கலவை ஆகும். அமிலங்களின் கலவையான இத்திரவம் புகையும் மஞ்சள் அல்லது சிவப்பு நிறத்துடன் மிகவும் அரிப்புத்தன்மை கொண்டதாக விளங்குகிறது. விலை உயர்ந்த அரிய உலோகங்களான தங்கம், பிளாட்டினம் முதலியவற்றை கரைக்கும் வலிமை கொண்டிருப்பதால் இதை இராச திராவகம் என்று பெயரிட்டு அழைக்கின்றனர். எனினும், தைட்டானியம், இரிடியம், உருத்தேனியம், தாண்டலம், நையோபியம் ஆஃபினியம், ஓசுமியம், உரோடியம் மற்றும் தங்குதன் போன்ற உலோகங்கள் இராச திராவகத்தின் அரிக்கும் பண்பை எதிர்த்து நிற்கும் திறன் படைத்து உள்ளன .  

## பயன்கள்
இராச திராவகம் முதன்மையாக இடைநிலை தங்கமான குளோரோ ஆரிக் அமிலம் தயாரிப்பில் பயன்படுத்தப்படுகிறது. இக்குளோரோ ஆரிக் அமிலம் வோல்வில் முறையில் தங்கம் தயாரிக்கும் போது மின்பகுளியாகச் செயல்படுகிறது. இந்தச் செயல்முறை மிக உயர்ந்த தரமான (99.999%) தங்க சுத்திகரிப்புக்கு பயன்படுத்தப்படுவதாகும்.  

உருச்செதுக்கல் மற்றும் குறிப்பிட்ட சில பகுப்பாய்வு நடைமுறைகளில் இராச திராவகம் பயன்படுத்தப் படுகிறது. மேலும் ஆய்வகங்களில் கரிம சேர்மங்களின் கண்ணாடிப் பொருட்களையும் உலோகத் துகள்களையும் தூய்மைப்படுத்தவும் உதவுகிறது. நிறமாலையைக் கெடுக்கும் இணைகாந்த குரோமியத் துகள்கள் எஞ்சியிருக்கலாம் என்பதால், அணுக்கரு காந்த ஒத்ததிர்வு நிறமாலையியலில் பயன்படுத்தப்படும் மெல்லிய கண்ணாடிக் குழாய்களைத் (NMR TUBES) தூய்மைப்படுத்த பாரம்பரிய குரோமிக் அமிலக் குளியலான இம் முறைக்கு முன்னுரிமை தரப்பட்டது. அதே சமயம் குரோமிக் அமிலக் குளியல் குரோமியத்தின் அதிக நச்சுத்தன்மை மற்றும் வெடிக்கும் பண்பு காரணமாக ஊக்குவிக்கப் படுவதில்லை. சரியாகக் கையாளப் படாமல் அரிக்கும் பண்பு கொண்ட இராச திராவகமும் பல வெடிப்புகளுக்கு காரணமாகிறது..  

இராச திராவகத்தில் உள்ள பகுதிப் பொருட்கள் தங்களிடையே புரியும் வினை காரணமாக இது விரைவில் சிதைவடைந்து வலிமையான அமிலமாக இருந்தாலும் அதன் தனித்தன்மையை இழந்து நிற்கிறது. எனவேதான் அதன் பகுதிப் பொருட்கள் புதியதாக கலக்கப் பட்டவுடன் பயன்படுத்தப்படுகிறது . ஆனால் நடைமுறையில் , இராச திராவகம் அதில் கரைந்துள்ள உலோகங்களால் மாசு அடைந்திருக்குமேயானால் அது கழிவுத் தொட்டியில் கொட்டுவதற்கு முன்னர் கவனமாக நடுநிலைப் படுத்தப்படுகிறது.  

## வேதியியல்
# தெற்கு தில்லி மக்களவைத் தொகுதி



**தெற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.  

## சட்டமன்றத் தொகுதிகள்
2008-ஆம் ஆண்டில் தொகுதி மறுசீரமைப்பிற்குப் பின்னர், கீழ்க்காணும் சட்டமன்றத் தொகுதிகள் உள்ளன.  

1. பிஜ்வாசன்
1. பாலம்
1. மேரவுலி
1. சத்தர்பூர்
1. தேவலி
1. அம்பேத்கர் நகர்
1. சங்கம் விகார்
1. கால்காஜி
1. துக்ளக்காபாத்
1. பதர்பூர்

## நாடாளுமன்ற உறுப்பினர்கள்

- பதினாறாவது மக்களவை, 2014 – ரமேஷ் பிதுரி (பாரதிய ஜனதா கட்சி)
# ரோல்ப் மாக்சிமில்லன் சீவெர்ட்


பேராசிரியர் **ரோல்ப் மாக்சிமில்லன் சீவெர்ட்** (*Rolf Maximilian Sievert*, 6 மே 1896 &ndash; 3 அக்டோபர் 1966) சுவீடிய மருத்துவ இயற்பியலாளர் ஆவார். கதிர்வீச்சின் உயிரியல் விளைவுகளைக் குறித்த ஆய்வு இவரது முதன்மை பங்களிப்பாகும்.  

பேராசிரியர் சீவெர்ட் சுவீடனின் இசுடாக்கோமில் பிறந்தார். 1924இலிருந்து 1937 வரை சுவீடனின் ரேடிய்யெம்மத் இயற்பியல் ஆய்வகத்தில் பணியாற்றினார். கரோலின்ஸ்கா மையத்தில் கதிரியல் துறைத் தலைவராக பொறுப்பேற்றார். கதிர்வீச்சின் அளவை, முக்கியமாக புற்றுநோய் நோயறிதலிலும் சிகிச்சையிலும், அளப்பதில் முன்னோடியாக விளங்கினார். பின்னாட்களில் குறைந்தளவு கதிர்வீச்சிற்கு தொடர்ந்து ஆளாவதால் உயிரினங்களில் ஏற்படும் தாக்கங்களைக் குறித்த ஆய்வில் செலவிட்டார். 1964இல் பன்னாட்டு கதிர்வீச்சு காப்பு சங்கத்தை நிறுவி அதன் தலைவராக இருந்தார். *அணுக் கதிர்களின் தாக்கத்திற்கான ஐக்கிய நாடுகள் அறிவியல் குழு*த் தலைவராக இருந்துள்ளார்.  

கதிர்வீச்சு அளவுகளை அளப்பதற்கான பல கருவிகளை உருவாக்கி உள்ளார்; இதில் *சீவெர்ட் அறை* பரவலாக அறியப்பட்டதாகும்.  

1979இல் எடைகளும் அளவுகளுக்குமான பொது மாநாட்டில் (CGPM), அயனியாக்கும் கதிர் அளவு ஈடளவுக்கான அனைத்துலக அலகுக்கு இவரது பெயர் சீவெர்ட் (Sv) சூட்டப்பட்டது.
# மேற்கு தில்லி மக்களவைத் தொகுதி



**மேற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த தொகுதியில் தில்லி சட்டமன்றத்திற்கான பத்து தொகுதிகள் உள்ளன. அவை:  
1. மாதிபூர்
1. ராஜவுரி கார்டன்
1. ஹரி நகர்
1. திலக் நகர்
1. ஜனகபுரி
1. விகாசபுரி
1. உத்தம் நகர்
1. துவாரகா
1. மடியாலா
1. நஜஃப்கர்

## நாடாளுமன்ற உறுப்பினர்

- பதினாறாவது மக்களவை, 2014 – பர்வேஷ் சாகிப் சிங் (பாரதிய ஜனதா கட்சி)
# ஹன்ஸ்பெல்

**ஹன்ஸ்பெல்** என்பது ஒரு எழுத்துப்பிழை சரிபார்ப்பிற்கான சொல்திருத்தி ஒரு கட்டற்ற மென்பொருள் ஆகும். இது முதன் முதலில் மொழி ஹங்கேரியன் மொழிக்காக வடிவமைக்கப்பட்டது.  

## பயன்பாடு
இது தற்போது லிபரே ஆபீஸ், ஓபன் ஆபிஸ், பயர்பாக்ஸ் போன்ற மென்பொருட்களில் பயன்படுத்தப்பட்டு வருகிறது.  
## வரலாறு
இந்த சொல்திருத்தி சி ++ நிரலாக்க மொழியைக் கொண்டு தயாரிக்கப்பட்ட ஒரு பொறியாகும்.  

## உரிமம்
குனூ பொதுமக்கள் உரிமம்
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

**கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி** சொற்பிழைகளையும் இலக்கப்பிழைகளையும் திருத்தும் ஒரு கட்டற்ற மென்பொருளை உருவாக்குவதற்காகத் தமிழ்ச் சமூகத்தின் முயற்சிகளும் அதன் விளைவுகளும்.  

## வரலாறு
கட்டற்ற திறவூற்றுச் சொற்பிழைத்திருத்தியின் முதல் முயற்சி 2003ஆம் ஆண்டு துவங்கப்பட்டது. தமிழா ! குழுவினர் ஓபன் ஓபிஸ் 1.1 அலுவலகத் தொகுதியின் தமிழ்ப் பதிப்பிற்காக இம்முயற்சியை மேற்கொண்டு , இதற்காக ஏறக்குறைய 11,000 சொற்களைக் கொண்ட ஒரு சொற்பட்டியலைத் தயாரித்தனர்.  

ஓபன் ஒபிஸ் 1.1 சொற்பிழைகளைத் திருத்துவதற்காகப் பயன்படுத்திய ‘ மைஸ்பெல் ‘ (MySpell) என்ற பொறி, ஒற்றை பைட் குறியீட்டை மட்டுமே பயன்படுத்தியதன் காரணமாக அதனால் ஒருங்குறியில் எழுதப்படும் தமிழை ஆதரிக்க முடியவில்லை. இதனால் இந்த முயற்சி வெற்றி பெறவில்லை. விளைவாக , ஓபன் ஓபிஸில் செயல்படும் ஒரு சொற்பிழைத்தியை உருவாக்கும் முயற்சி கைவிடப்பட்டது.  

### தமிழின் முதலாவது கட்டற்ற திறவூற்றுச் சொற்பிழைத்திருத்தி
இருப்பினும் , இம்முயற்சிக்காகத் தயாரிக்கப்பட்ட சொற்பட்டியலைப் பயன்படுத்தி விஜய் என்பவர் மைஸ்பெல்லின் முன்னோடியான ‘ கனூ அஸ்பெல் ‘ (GNU Aspell) என்ற பொறியில் தமிழுக்கான ஆதரவை ஏற்படுத்தினார் . அவர் உருவாக்கிய மென்பொருளே தமிழின் முதலாவது கட்டற்ற திறவூற்றுச் சொற்பிழைத்திருத்தியென நாம் கருதலாம்.  

### பேரகராதியில் கூடுதலான தமிழ் சொற்களை சேர்க்கும் முயற்சி
சில ஆண்டு இடைவெளிக்குப் பின்னர், சென்னை தொழில்நுட்ப நிறுவனத்தைச் சேர்ந்த ஒரு தன்னார்வக் குழு இத்திட்டத்தைக் கையிலெடுத்து, தமிழ் பேரகராதியில் உள்ள ஒரு இலட்சத்திற்கும் மேற்பட்ட சொற்களைக் கனூ அஸ்பெல் பொறியில் சேர்த்தது. இவ்வாறு கூடுதலான சொற்களைக் கனூ அஸ்பெல் பெற்ற போதிலும், அதனால் தவறாக எழுதப்பட்டிருக்கும் சொற்களுக்குப் பொருத்தமான சொற்களை ஓரளவிற்கே பரிந்துரைக்க முடிந்தது.  

### ஹன்ஸ்பெல் பயன்பாடு மற்றும் தமிழா குழுவினரின் பங்கு
இதற்கிடையில் , ஓபன் ஓபிஸ் அதன் 2.0.2 பதிப்பு முதற்கொண்டு மைஸ்பெல்லுக்குப் பதிலாக ஒருங்குறியை ஆதரிக்கும் ஹன்ஸ்பெல் (HunSpell) என்ற சொற்பிழைத்திருத்தி பொறியைப் பயன்படுத்தத் தொடங்கியிருந்தது . இப்பொறியைப் பயன்படுத்தி தமிழா ! குழுவினர் ஓபன் ஓபிஸ் , லிப்ரெஓபிஸ், பயர்பாக்ஸ் ஆகிய மென்பொருள்களில் செயல்படும் ஒரு சொற்பிழைத்திருத்தியை 2011 ஆம் ஆண்டு வெளியிட்டனர் . முந்தைய வெளியீடுகள் சொல் அகராதியை மட்டுமே பயன்படுத்தி சொற்பிழைகளைக் கண்டுபிடித்தன. ஹன்ஸ்பெல் சொற்பிழைத்திருத்தியோ சொற்களுடன் ஒட்டுகளை முன்னும் பின்னும் சேர்க்கும் விதிகளையும் கொண்டிருந்தது . அடிக்கடி தவறாக எழுதப்படும் சொற்களுக்கான மாற்று சொற்பட்டியலும் இத்திருத்தியில் இருந்தது .  

### லேங்குவேஜ் டூல் உருவாக்கம்
இருப்பினும், இச்சொற்பிழைத்திருத்தியில் ஒரு சிக்கல் இருந்தது. ஹன்ஸ்பெல் ஒவ்வொரு சொல்லையும் தனியாகப் பார்த்ததால், அதனால் ஒற்றுப் பிழைகளைக் கண்டுபிடிக்க முடியவில்லை . இச்சிக்கலுக்கான தீர்வு 2014 ஆம் ஆண்டுதான் கிடைத்தது . அவ்வாண்டு ‘ லேங்குவேஜ் டூல் ‘ (LanguageTool) என்ற பொறியில் தமிழுக்கான ஆதரவு தமிழா ! குழுவினரால் சேர்க்கப்பட்டது . லேங்குவேஜ் டூல் ஒற்றுப்பிழை மட்டுமின்றி சொற்களைச் சேர்த்தும் பிரித்தும் எழுதுவதால் ஏற்படும் தவறுகளையும் கண்டுபிடிக்கும் வசதியைக் கொண்டிருக்கிறது.  

## தமிழில் சொல் திருத்தியின் தேவைகள்
- இலக்கண திருத்தி
- சந்திப் பிழை திருத்தி
- எழுத்துப் பிழை திருத்தி
## பயன்பாட்டில் இருக்கும் சில கருவிகள்
- நாவி
- வாணி
- சர்ச்கோ
# திருச்சாளக்கிராமம்



**திருச்சாளக்கிராமம்** என்பது 108 வைணவத் திருத்தலங்களில் ஒன்று. சாளக்கிராமத்தலம் மலைமீது அமைந்துள்ளது. நேபாள அரசின் அனுமதி பெற்று தரிசிக்க வேண்டிய திருத்தலம்.  

சக்ரதீர்த்தம் எனும் கண்டகி நதியின் உற்பத்திப் பகுதிதான் சாளக்கிராமம் தலம்.  

ராமானுஜரும் இத்திருத்தலத்தைப் பாடியுள்ளார்.  

## மேலும் பார்க்க
- சாளக்கிராமம்
# பில்லி புர்கே



**பில்லி புர்கே** (பிறப்பு: நவம்பர் 25, 1966) ஒரு அமெரிக்க நாட்டு நடிகர் ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும், பிரேக்கிங் பேட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# எலிசபெத் ரீசேர்



**எலிசபெத் ரீசேர்** (பிறப்பு: ஜூன் 15, 1975) ஒரு அமெரிக்க நாட்டு நடிகை ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும் ஹேக், சாவெட், கிரேஸ் அனாடமி, ட்ரூ டிடக்டிவ் போன்ற தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.
# புரொட்டோஸ்டோம்


**புரொட்டோஸ்டோம்** (Protostomia) என்பது புறமுதலுருப்படை, இடைமுதலுருப்படை, அகமுதலுருப்படை ஆகிய மூன்று மூலவுயிர்ப்படைகள் உடைய முப்படை விலங்குகளின் இரு பிரதான பிரிவுகளில் ஒன்றாகும். மற்றைய விலங்குப் பிரிவு டியூட்டெரோஸ்டோம் ஆகும். இரண்டு விலங்குப் பிரிவுகளிடையே முளையவியல் விருத்தியில் பல பிரதான வித்தியாசங்கள் உள்ளன. புரொட்டோஸ்டோம் எனும் சொல் முதல் வாய் எனப் பொருள்படும்.  
புரொட்டோஸ்டோம்களின் முளைய விருத்தியின் போது பின்வரும் பிரதான நிகழ்வுகள் இடம்பெறும்:  
- இவற்றின் முட்டைக் கலமே தீர்க்கப்பட்ட முட்டையாக உள்ளது. முட்டையின் குழியவுரு அக, இடை, புற முதலுருப்படைகளாகப் பிரிக்கப்பட்ட வகையில் உள்ளது.
- எட்டுக்கலங்களின் நிலையின் போது சுருளிப் பிளவு முறையில் கலங்கள் இரட்டிப்படைந்து செல்லும்.
- புன்னுதரனாகும் போது அரும்பரில்லி ஆதிக் கருக்குடலை ஆக்கும். பின்னர் வளர்ச்சியின் போது அரும்பரில்லி நிறையுடலியில் வாயாக மாற்றமடைகின்றது.
- உடற்குழி காணப்பட்டால், அது பிளவுக் குழிய முறையில் உருவாக்கப்படும்.

பிரதான புரொட்டோஸ்டோம் கணங்கள்:  
- தட்டைப் புழுக்கள் (Platyhelmenthis)
- உருளைப் புழுக்கள் (Nematoda)
- வளையப் புழுக்கள் (Annelida)
- மெல்லுடலிகள் (Mollusca)
- கணுக்காலிகள் (Arthropoda)
# விட்டாச்சு


**விட்டாச்சு** என்பது மழலைகளிடம், பெரியவர்கள் விளையாடும் குறும்பு விளையாட்டு.  

## முறை

மழலையின் கண்பார்வையில் இருந்து பெரியவர், மறைவார் அல்லது மறைய முற்படுவார். மழலை, பெரியவரோடு கண் தொடர்பை ஏற்படுத்த, தன் தலையோ, உடலையோ அசைத்துத் தொடர்பை ஏற்படுத்தும். இம்முறை தொடர்பு ஏற்படுத்தப்பட்ட பின்பு மீண்டும், பெரியவர் கண்தொடர்பைத் துண்டிக்க தலையை/உடலை இடப்பெயர்ச்சி செய்வார்.  

## விளைவு

இக்குறும்பு விளையாட்டில், குழந்தை ஒவ்வொரு முறை கண்தொடர்பை ஏற்படுத்தும் பொழுதும், குதூகலிக்கும்.